CELEX: C2005/093/19
Language: fi
Date: 2005-04-16 00:00:00
Title: Asia C-46/05: Euroopan yhteisöjen komission 7.2.2005 Irlantia vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/10
            
         Euroopan yhteisöjen komission 7.2.2005 Irlantia vastaan nostama kanne
   (Asia C-46/05)
   (2005/C 93/19)
   Oikeudenkäyntikieli: englanti
   Euroopan yhteisöjen komissio on nostanut 7.2.2005 Euroopan yhteisöjen tuomioistuimessa kanteen Irlantia vastaan. Kantajan asiamiehenä on Nicola Yerrell, ja prosessiosoite on Luxemburgissa.
   Komissio vaatii, että yhteisöjen tuomioistuin
   
               a)
            
            
               toteaa, että Irlanti ei ole noudattanut Euroopan lentoyhtiöiden liiton (AEA), Euroopan kuljetustyöntekijöiden liiton (ETF), Euroopan ohjaamomiehistöyhdistyksen (ECA), Euroopan alueellisten lentoyhtiöiden yhdistyksen (ERA) ja Kansainvälisen tilauslentoyhtiöiden järjestön (IACA) tekemän, siviili-ilmailun liikkuvien työntekijöiden työajan järjestämistä koskevan eurooppalaisen sopimuksen täytäntöönpanosta 27 päivänä marraskuuta 2000 annetun neuvoston direktiivin 2000/79/EY (1) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai varmistanut, että työmarkkinaosapuolet ovat ottaneet käyttöön tarvittavat toimenpiteet sopimusteitse, ja/tai koska se ei ole ilmoittanut tästä komissiolle
            
         
               b)
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin saattamiseksi osaksi kansallista oikeusjärjestystä päättyi 1.12.2003.
   
      (1)  EYVL L 302, 1.12.2000, s. 57.